Jr Ntr`s Kannada debut becomes sensational
కన్నడలో యంగ్ టైగర్ ఎంట్రీ అదిరింది
యంగ్ టైగర్ ఎన్టీఆర్ ఇటీవలే కన్నడ సినిమాలో ఓ పాట పాడి శాండిల్‌వుడ్ ఎంట్రీ ఇచ్చుకున్న విషయం తెలిసిందే.
TNN | Updated:
Mar 10, 2016, 10:05PM IST
యంగ్ టైగర్ ఎన్టీఆర్ ఇటీవలే కన్నడ సినిమాలో ఓ పాట పాడి శాండిల్‌వుడ్ ఎంట్రీ ఇచ్చుకున్న విషయం తెలిసిందే. మంగళవారం నాడు ఆన్‌లైన్‌లో రిలీజైన ఈ పాట కన్నడనాట రికార్డులు తిరగరాస్తోంది. రిలీజైన 24 గంటల్లోనే 2.5 లక్షల మంది వ్యూయర్స్ యూట్యూబ్‌లో ఈ పాటని ఎంజాయ్ చేశారు. మూవీ రిలీజ్ కన్నా ముందే ఈ పాట వ్యూస్ కనీసం 10 లక్షలకి చేరుతాయని అంచనా వేస్తున్నట్టు ఆనంద్ ఆడియో సంస్థ ప్రతినిథి మోహన్ చాబ్రియా తెలిపారు. 10 లక్షల వ్యూస్ వచ్చిన ఎన్నో వీడియోలకి కూడా లేనివిధంగా దాదాపు 10 వేల మంది ఎన్టీఆర్ పాడిన గెలయా గెలయా.. అనే పాటని లైక్ చేయడం గొప్ప విషయమే అంటున్నారు మోహన్ చాబ్రియా. ఏ విధంగా చూసినా కన్నడనాట ఆన్‌లైన్ వ్యూస్ పరంగా ఇదో భారీ రికార్డుగానే భావించవచ్చంటున్నాయి శాండిల్‌వుడ్ వర్గాలు. ఎస్.ఎస్. థమన్ మ్యూజిక్ కంపోజ్ చేసిన ఈ సినిమాలో మరో పాటని కాజల్ పాడటం విశేషం. తమిళంలో తన దర్శకత్వంలోనే హిట్ అయిన ఇవన్ వెరమతిరి అనే మూవీని దర్శకుడు శరవణన్ కన్నడంలో రీమేక్ చేస్తున్నాడు. పునీత్ రాజ్‌కుమార్, రచితా రామ్ జంటగా నటిస్తున్న ఈ సినిమా త్వరలోనే విడుదలకి సిద్ధం కానుంది.